ਪ੍ਰਤਾਬ ਰਾਮਚੰਦ
ਪ੍ਰਤਾਬ ਰਾਮਚੰਦ ਇੱਕ ਪ੍ਰਮੁੱਖ ਭਾਰਤੀ ਖੇਡ ਪੱਤਰਕਾਰ ਹੈ ਜੋ ਪੇਸ਼ੇ ਦੇ ਸਾਰੇ ਢੰਗਾਂ - ਪ੍ਰਿੰਟ, ਇਲੈਕਟ੍ਰਾਨਿਕ (ਦੋਵੇਂ ਟੀਵੀ ਅਤੇ ਰੇਡੀਓ) ਅਤੇ ਡਿਜੀਟਲ ਪੱਤਰਕਾਰੀ ਵਿੱਚ ਵਿਆਪਕ ਤਜ਼ਰਬੇ ਵਾਲਾ ਹੈ। ਉਸਨੇ ਆਪਣੇ ਕਰੀਅਰ ਦੀ ਸ਼ੁਰੂਆਤ ਜੂਨ 1968 ਵਿੱਚ ਦ ਇੰਡੀਅਨ ਐਕਸਪ੍ਰੈਸ (ਮਦਰਾਸ) ਨਾਲ ਕੀਤੀ ਅਤੇ 1982 ਵਿੱਚ ਸੀਨੀਅਰ ਉਪ ਸੰਪਾਦਕ ਦੇ ਅਹੁਦੇ ਤੋਂ ਅਸਤੀਫਾ ਦੇ ਦਿੱਤਾ। 1982 ਤੋਂ 1994 ਤੱਕ ਉਹ ਹਫ਼ਤਾਵਾਰੀ ਮੈਗਜ਼ੀਨ ਸਪੋਰਟਸਵਰਲਡ ਲਈ ਮਦਰਾਸ ਦਾ ਸੰਵਾਦ-ਦਾਤਾ ਰਿਹਾ ਅਤੇ ਕੋਲਕਾਤਾ ਦੇ ਦ ਟੈਲੀਗ੍ਰਾਫ ਲਈ ਵੀ ਵਿਸਥਾਰ ਨਾਲ ਲਿਖਿਆ। 1994 ਵਿਚ ਉਹ ਇੰਡੀਅਨ ਐਕਸਪ੍ਰੈਸ ਵਿਚ ਦੁਬਾਰਾ ਡਿਪਟੀ ਨਿਊਜ਼ ਐਡੀਟਰ (ਖੇਡਾਂ) ਵਜੋਂ ਸ਼ਾਮਿਲ ਹੋਇਆ ਅਤੇ ਮਾਰਚ 1999 ਵਿਚ ਅਸਤੀਫ਼ਾ ਦੇਣ ਤਕ ਵਿਭਾਗ ਦਾ ਮੁਖੀ ਰਿਹਾ। ਉਹ 1999 ਤੋਂ 2001 ਤੱਕ ਕ੍ਰਿਕਇਨਫੋ ਵਿਖੇ ਸੀਨੀਅਰ ਸੰਪਾਦਕ ਰਿਹਾ। ਉਹ ਸੀਫ਼ੀ ਅਤੇ ਯਾਹੂ! ਕ੍ਰਿਕਟ ਦੇ ਕ੍ਰਿਕਟ ਭਾਗ ਵਿੱਚ ਇੱਕ ਸਰਗਰਮ ਯੋਗਦਾਨ ਦੇਣ ਵਾਲਾ ਰਿਹਾ ਹੈ।